EkBass/fiwiki-20250220-pages-articles huggingface dataset:
Teemu Sainomaa

Teemu Sainomaa (s. 15. toukokuuta 1981 Helsinki) on suomalainen entinen jääkiekkoilija. Isokokoinen keskushyökkääjä osasi pelata myös laidalla. Sainomaa pelasi yhteensä 129 SM-liigaottelua tehoin 4+10=14. Jäähyminuutteja tuli 24. ==Ura== Sainomaa oli Jokereiden kasvatti. Hän voitti C-nuorten SM- pronssia 1996(Keravan Shakers) ja -kultaa 1997 B-nuorten SM-pronssia 1998 ja -kultaa 1999 ja -hopeaa 1998 sekä A-nuorten SM-kultaa 2000 ja -hopeaa 2001. Kesällä 1999 Ottawa Senators varasi Sainomaan toisella kierroksella numerolla #62. Hän debytoi Jokereiden SM-liigajoukkueessa kaudella 1999–2000, jolloin pelejä kertyi kuusi. Varsinainen tulokaskausi Sainomaalle oli 2000–01, jolloin hän pelasi 28 ottelua tehoin 1+3=4. Hän ei kuitenkaan onnistunut murtautumaan Jokereiden kokoonpanoon ja haki kaudella 2001–02 vielä muutamia otteluita pelituntumaa A-nuorista ja Mestis-joukkue Kiekko-Vantaasta, kausi päättyi keväällä 2002 Suomen mestaruuteen. Kaudeksi 2002–2003 Sainomaa siirtyi Pelicansiin. Hän pelasi siellä täyden 51 ottelun kauden ja teki tehot 2+3=5. Sainomaa siirtyi kaudeksi 2003–2004 sarjatasoa alemmas Kiekko-Vantaaseen. Vuoden päästä hän siirtyi kaudeksi 2004–2005 Vaasan Sportin riveihin. Sainomaan ensimmäinen kausi jäi siellä 26 ottelun mittaiseksi loukkaantumisten takia. Kausi 2005–2006 oli hänelle ehjä. Sainomaa voitti Sportissa Mestiksen hopeaa sekä keväällä 2005 että 2006. Hän lopetti uransa kevääseen 2006. Kaudella 2013–2014 Sainomaa teki paluun kaukaloon Mestiksessä pelaavan HCK:n paidassa. ==Maajoukkue== Sainomaa voitti alle 20-vuotiaiden MM-hopeaa vuonna 2001. ==Tilastot== 1999–2000 Jokerit SM-liiga 6 0 0 0 0 – – – – – 2000–2001 Jokerit SM-liiga 28 1 3 4 10 4 0 1 1 0 JMM 7 0 2 2 4 2001–2002 Kiekko-Vantaa Mestis 1 0 0 0 0 – – – – – Jokerit SM-liiga 44 1 4 5 4 1 0 0 0 0 2002–2003 Pelicans SM-liiga 51 2 3 5 10 – – – – – 2003–2004 Kiekko-Vantaa Mestis 40 3 10 13 24 – – – – – 2004–2005 Sport Mestis 26 4 2 6 24 – – – – – 2005–2006 Sport Mestis 43 8 10 18 59 12 0 0 0 6 4 kautta yhteensä SM-liiga 129 4 10 14 24 5 0 1 1 0 ==Lähteet== * * * ===Viitteet=== Luokka:Suomalaiset jääkiekkoilijat Luokka:Ottawa Senatorsin varaamat pelaajat Luokka:Vuonna 1981 syntyneet Luokka:Elävät henkilöt
Itävalta yleisurheilun Euroopan-mestaruuskilpailuissa

Sija Yhteensä 34\. 3 2 6 11 Itävalta on osallistunut yleisurheilun ulkoratojen täyden ohjelman Euroopan-mestaruuskilpailuihin vuonna 1934 ja sen jälkeen vuodesta 1950 lähtien joka kerta. Se on saavuttanut EM-kisoista yhteensä kymmenen mitalia, joista kaksi on kultaa. EM-kisojen mitalitilastossa se on 35. sijalla. Vuoden 1938 naisten EM-kilpailut järjestettiin Itävallan pääkaupungissa Wienissä, joka kuitenkin koko Itävallan tavoin oli tuolloin liitettynä Saksaan. Itävallalle Euroopan-mestaruuden ovat voittaneet Liese Prokop viisiottelussa Ateenassa 1969 ja Ilona Gusenbauer korkeushypyssä Helsingissä 1971. Ensimmäisissä EM-kilpailussa Torinossa 1934 paras itävaltalainen oli viidenneksi 400 metrin aitajuoksussa sijoittunut Ernst Leitner. Maan ensimmäinen EM-kisamitalisti oli keihäänheitossa vuonna 1950 hopeaa saavuttanut Herma Bauma. Vuoden 1938 kisoissa kolme itävaltalaisurheilijaa kilpaili Saksan joukkueessa ja heistä kolmiloikkaaja Karl Kotratschek saavutti pronssia. == Itävallan menestys kisoittain == Kisavuosi ja -paikka Kulta Hopea Pronssi Yhteensä Sijoitus mitalitilastossa 1934 Torino 0 0 0 0 – 1950 Bryssel 0 1 0 1 12. 1954 Bern 0 0 0 0 – 1958 Tukholma 0 0 0 0 – 1962 Belgrad 0 0 0 0 – 1966 Budapest 0 0 0 0 – 1969 Ateena 1 0 1 2 10. 1971 Helsinki 1 0 0 1 10. 1974 Rooma 0 0 0 0 – 1978 Praha 0 0 0 0 – 1982 Ateena 0 0 0 0 – 1986 Stuttgart 0 0 0 0 – 1990 Split 0 0 1 1 20. 1994 Helsinki 0 0 0 0 – 1998 Budapest 0 0 1 1 23. 2002 München 0 0 0 0 – 2006 Göteborg 0 0 0 0 – 2010 Barcelona 0 0 0 0 – 2012 Helsinki 0 0 1 1 26. 2014 Zürich 0 0 0 0 – 2016 Amsterdam 0 0 1 1 27. 2018 Berliini 0 0 2 2 24. Yhteensä 2 1 7 10 35. == Itävallan EM-mitaliurheilijat == Urheilija Kulta Hopea Pronssi Yhteensä Vuodet Lajit Liese Prokop 1 0 0 1 1969 viisiottelu Ilona Gusenbauer 1 0 0 1 1971 korkeushyppy Herma Bauma 0 1 0 1 1950 keihäänheitto Maria Sykora 0 0 1 1 1969 400 metrin juoksu Hermann Fehringer 0 0 1 1 1990 seiväshyppy Stephanie Graf 0 0 1 1 1998 800 metrin juoksu Beate Schrott 0 0 1 1 2012 100 metrin aitajuoksu Ivona Dadic 0 0 1 1 2016 seitsenottelu Lukas Weißhaidinger 0 0 1 1 2018 kiekonheitto Lemawork Ketema 0 0 1 1 2018 maratonin joukkuekilpailu Peter Herzog 0 0 1 1 2018 maratonin joukkuekilpailu Christian Steinhammer 0 0 1 1 2018 maratonin joukkuekilpailu == Lähteet == * * * * * * * * * * * ===Viitteet=== Luokka:Itävallan yleisurheilu Luokka:Yleisurheilun Euroopan-mestaruuskilpailut maittain
Pikkutanssijat

Pikkutanssijat (Tyranneutes) on tanssijoiden heimoon kuuluva eteläamerikkalainen varpuslintusuku. Pikkutanssijoiden sukuun kuuluu BirdLife Internationalin mukaan kaksi lajia. == Pikkutanssijoihin kuuluvia lajeja == * Kääpiötanssija (Tyranneutes virescens) * Pikkutanssija (Tyranneutes stolzmanni) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Tyranneutes Luokka:Tanssijat (linnut)
Tattoos & Tequila

Tattoos & Tequila on glam metal -yhtye Mötley Crüen laulajan Vince Neilin kolmas sooloalbumi vuodelta 2010. Albumi on Neilin ensimmäinen soolojulkaisu vuonna 2003 julkaistun Live One Night Only -albumin jälkeen. Albumi koostuu 1970-luvun rock-kappaleiden cover-versioista lukuun ottamatta kaksi kappaletta, jotka tehtiin albumia varten. Kappaleet ovat hard rock ja glam metal -painotteisia. Levyllä soittavat Slaughter-yhtyeessä tunnetuksi tulleet Jeff Blando, Dana Strum ja Zoltan Chaney. ==Kappaleet== # # (Cheap Trick -cover) # (Sweet-cover) # (Aerosmith-cover) # # (Sex Pistols -cover) # (The Hollies -cover) # (Scorpions-cover) # (Creedence Clearwater Revival -cover) # (Elvis-cover) # (Elton John -cover) # (bonuskappale, ZZ Top -cover) == Kokoonpano == * Vince Neil – laulu * Jeff Blando – kitara * Dana Strum – basso * Zoltan Chaney – rummut == Arvostelut == * AllMusic: AllMusic review * Imperiumi: 8+/10 == Lähteet == Luokka:Vuoden 2010 albumit Luokka:Vince Neilin albumit Luokka:Cover-albumit
Kreikka yleisurheilun Euroopan-mestaruuskilpailuissa

Sija Yhteensä 22\. 16 10 11 37 Kreikka on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä kisoista, vuodesta 1934 lähtien. Se on saavuttanut yhteensä 29 mitalia, joista 11 on kultaa. EM-kisojen mitalitilastossa se on 22. sijalla. Kreikan pääkaupunki Ateena toimi EM-kilpailujen isäntäkaupunkina vuosina 1969 ja 1982. Kreikalle Euroopan-mestaruuden ovat voittaneet Ateenassa 1982 keihäänheittäjä Anna Veruli, Budapestissa 1998 kolmiloikkaaja Olga Vasdeki, Münchenissä 2002 Konstantinos Kenteris 200 metrin juoksussa, Ekaterini Thanu 100 metrin juoksussa, Ekateríni Vóggoli kiekonheitossa ja albanialaissyntyinen Mirela Maniani keihäänheitossa, Göteborgissa 2006 Periklis Iakovakis 400 metrin aitajuoksussa, Amsterdamissa 2016 Aikateríni Stefanídi seiväshypyssä sekä Berliinissä 2018 Miltiádis Tentóglou pituushypyssä, Aikateríni Stefanídi seiväshypyssä ja Paraskeví Papahrístou kolmiloikassa. Maan ensimmäinen EM- kisamitalisti oli Torinossa 1934 pronssia 400 metrin aitajuoksussa saavuttanut Hristos Mantikas. == Kreikan menestys kisoittain == Yksittäisistä EM-kisoista Kreikka on menestynyt parhaiten Münchenissä 2002 ja Berliinissä 2018. Molemmilla kerroilla se sijoittui maiden välisessä mitalitaulukossa viidenneksi. Ensimmäisissä kotikisoissaan vuonna 1969 Kreikka jäi ilman mitaleja; parhaana isäntämaan edustajana seiväshyppääjä Hristos Papanikolau sijoittui neljänneksi. Toisissa kotikisoissaan vuonna 1982 maa sai kaksi mitalia, molemmat naisten keihäänheitosta. Helsingin EM-kilpailuissa 2012 Kreikan ainoa mitalisti oli pronssia saavuttanut seiväshyppääjä Nikolía Kiriakopoúlou. Lisäksi maa saavutti viisi pistesijaa. Zürichissä 2014 hopeamitalin saavuttivat pituushyppääjä Loúis Tsátoumas ja seiväshyppääjä Aikateríni Stefanídi. Amsterdamissa 2016 Aikateríni Stefanídi hyppäsi seiväshypyssä kultaa ja Paraskeví Papachrístou kolmiloikassa pronssia. Berliinissä 2018 kultaa voittivat Miltiádis Tentóglou pituushypyssä, Ekateríni Stefanídi seiväshypyssä ja Paraskeví Papahrístou kolmiloikassa, hopeaa saavuttivat María Belibasáki 400 metrin juoksussa ja Nikoléta Kyriakopoúlou seiväshypyssä ja pronssille ylti Dimítros Tsiámis kolmiloikassa. Kisapaikka ja -vuosi Kulta Hopea Pronssi Yhteensä Sijoitus mitalitilastossa 1934 Torino 0 0 1 1 13. 1938 Pariisi / Wien 0 0 0 0 – 1946 Oslo 0 0 0 0 – 1950 Bryssel 0 0 0 0 – 1954 Bern 0 0 0 0 – 1958 Tukholma 0 0 0 0 – 1962 Belgrad 0 0 0 0 – 1966 Budapest 0 1 0 1 13. 1969 Ateena 0 0 0 0 – 1971 Helsinki 0 0 1 1 17. 1974 Rooma 0 0 0 0 – 1978 Praha 0 0 0 0 – 1982 Ateena 1 0 1 2 12. 1986 Stuttgart 0 0 0 0 – 1990 Split 0 0 0 0 – 1994 Helsinki 0 0 1 1 22. 1998 Budapest 1 0 2 3 14. 2002 München 4 0 2 6 5. 2006 Göteborg 1 2 0 3 13. 2010 Barcelona 0 0 0 0 – 2012 Helsinki 0 0 1 1 26. 2014 Zürich 0 2 0 2 17. 2016 Amsterdam 1 0 1 2 14. 2018 Berliini 3 2 1 6 5. Yhteensä 11 7 11 29 22. == Lähteet == * * * * * * * * * * Luokka:Kreikan yleisurheilu Luokka:Yleisurheilun Euroopan-mestaruuskilpailut maittain
Suomen Näyttämöopisto

Suomen Näyttämöopisto oli Helsingissä 1920–1941 toiminut, peruskoulutusta näyttelijän työhön antanut koulu. Se perustettiin jatkamaan 1906–1920 toimineen Suomen Kansallisteatterin oppilaskoulun työtä. Sota keskeytti Näyttämöopiston toiminnan 1939 ja oppilaitos lopetettiin 1941. Sen työtä jatkoi 1943 perustettu Suomen teatterikoulu. Kaksivuotiseen koulutukseen otettiin uusia oppilaita vain joka toinen vuosi. Pääsyvaatimuksena oli vähintään 18 vuoden ikä ja vähimmäiskoulutuksena kansakoulun suorittaminen. Tärkeimmät oppiaineet olivat näyttämötoiminta, näyttämötaiteen historia, puhetekniikka, laulu, voimistelu, pantomiimi ja plastiikka eli kehon liikkeiden joustava hallinta. Opistoa johtivat Katri Rautio ja vuodesta 1924 Eero Kilpi. Oppilaiden lukumäärä oli noin 16. ==Lähteet== Luokka:Teatterikoulut Luokka:Helsingin oppilaitokset
David Dessau

David Dessau (14. syyskuuta 1819 Horsens – 9. tammikuuta 1893 KööpenhaminaKrumbein, s. 219.) oli tanskalainen pikakirjoittaja, joka laati saksalaisesta Gabelsbergerin pikakirjoitusjärjestelmästä tanskankielisen version ja vaikutti merkittävästi pikakirjoituksen käyttöön Tanskassa 1800-luvulla. Dessau pääsi ylioppilaaksi vuonna 1839, ja toimi vuosina 1842–48 Berlingske Tidende -lehden toimittajana.Elberling. Jouduttuaan raportoimaan vuonna 1848 paikallisparlamentin tapahtumista tavallisen kirjoituksen avulla, hän sai ajatuksen pikakirjoituksen oppimisesta. Dessau matkusti Müncheniin Franz Xaver Gabelsbergerin oppilaaksi, ja sai tältä opetusta neljän kuukauden ajan.Melin, s. 468. Palattuaan Tanskaan Dessau pääsi pikakirjoittajaksi parlamenttiin, ja hän alkoi pitää kursseja, joilla koulutti uusia pikakirjoittajia parlamenttiin. Vuonna 1853 Dessau julkaisi järjestelmästä oppikirjan. Dessaun tekemä sovitus tanskan kielelle oli hyvin uskollinen Gabelsbergerin saksalaiselle järjestelmälle, vain muutamien konsonanttiyhdistelmien merkkejä oli vaihdettu.Melin, s. 468–469. == Lähteet == * Elberling, Emil: Dessau, David. Teoksessa * * === Viitteet === Luokka:Pikakirjoittajat Luokka:Tanskalaiset henkilöt Luokka:Vuonna 1819 syntyneet Luokka:Vuonna 1893 kuolleet
Jalkapallon alle 17-vuotiaiden naisten maailmanmestaruuskilpailut

Jalkapallon alle 17-vuotiaiden naisten maailmanmestaruuskilpailut (FIFA U-17 Women's World Cup) on Kansainvälisen jalkapalloliiton FIFA:n järjestämä jalkapalloturnaus alle 17-vuotiaille naisille. Turnaus järjestetään kahden vuoden välein. Ensimmäisen kerran turnaus pelattiin vuonna 2008. == Turnaukset == Kisat Isäntämaa Loppuottelu Pronssiottelu Mestari Tulos Hopeaa Pronssia Tulos 4. sija 2008 Uusi-Seelanti 2–1 (ja.) 3–0 2010 Trinidad ja Tobago 3–3 (ja.) 5–4 (rp.) 1–0 2012 Azerbaidžan 1–1 7–6 (rp.) 1–0 2014 Costa Rica 2–0 4–4 2–0 (rp.) 2016 Jordania 0–0 5–4 (rp.) 4–0 2018 Uruguay 2–1 2–1 2022 Intia 1–0 3–3 3–2 (rp.) 2024 Dominikaaninen tasavalta 1–1 4–3 (rp.) 3–0 == Menestys maittain == Nro Joukkue Kulta Hopea Pronssi Neljäs 1 3 1 0 1 2 2 2 2 0 3 1 2 0 0 4 1 0 0 0 4 1 0 0 0 6 0 1 1 0 6 0 1 0 0 6 0 1 0 0 9 0 0 1 2 10 0 0 1 0 10 0 0 1 0 10 0 0 1 0 10 0 0 1 0 14 0 0 0 2 15 0 0 0 2 15 0 0 0 1 == Lähteet == * 17-vuotiaiden maailmanmestaruuskilpailut
Veljekset (vuoden 2004 elokuva)

Veljekset (Brødre) on Susanne Bierin ohjaama ja käsikirjoittama elokuva vuodelta 2004. Tarinan alussa Michael lähtee Afganistaniin sotatoimiin. Hän joutuu helikopterionnettomuuteen, ja hänet ilmoitetaan kuolleeksi. Suru yhdistää hänen vaimonsa Sarahin ja veljensä Jannikin. Michael on kuitenkin hengissä, ja vankeuden jälkeen hänet palautetaan Tanskaan joskin mielentasapainon menettäneenä. Jim Sheridan on ohjannut elokuvasta uusintaversion Brothers (2009). Helsingin Sanomien kriitikko Timo Peltonen piti sitä parempana kuin Bierin ohjausta mutta muistuttaa kuitenkin: "Ilman Susanne Bierin ohjausta amerikkalaiselokuvaa ei olisi tehty lainkaan." ==Näyttelijät== ==Lähteet== Luokka:Tanskalaiset elokuvat Luokka:Vuoden 2004 elokuvat Luokka:Susanne Bierin ohjaamat elokuvat
Hakaherkkusieni

Hakaherkkusieni (Agaricus benesii) on herkkusieniin kuuluva sienilaji. Laji on Suomessa harvinainen ja se on tavattu vain pari kertaa. Lajin elinympäristöä ovat hakamaat, metsittyvät niityt ja kompostit. Hakaherkkusieni menestyy parhaiten kalkkipitoisilla mailla. Sieni on nuorena väriltään valkea. Lakin pinta on hienosuomuinen ja jalan rengas erottuu selvästi. Kun sientä painaa muuttaa kosketuskohta väriään punaiseksi. Lähes kaikki muut valkeat herkkusienet ovat kellertyviä. Hakaherkkusienen tuoksu on heikko, ei selkeän anismainen. Hakaherkkusieni on syötävä, mutta harvinaisuutensa vuoksi lajin merkitys ruokasienenä on vähäinen. == Lähteet == == Aiheesta muualla == * Mykoweb: Agaricus benesii * Encyclopedia of Life: Agaricus benesii Luokka:Herkkusienet
N-asetyyliglukosamiini

N-asetyyliglukosamiini (C8H15NO6) on glukoosisokerin johdannainen. Rakenteeltaan yhdiste on glukosamiinin ja etikkahapon amidi. N-asetyyliglukosamiini on biologisesti tärkeä monelle eliölle. == Biologinen rooli == Bakteerien soluseinät koostuvat aminihappojen lisäksi N-asetyyliglukosamiinista sekä N-asetyylimuramiinihaposta. Aminosokerijohdannaisiin liittyy peptidiketjuja, jotka sitovat ne yhteen. Tätä rakennetta nimitetään peptidoglykaaniksi. Monet antibiootit vaikuttavat estämällä peptidoglykaanin synteesin. Äyriäisten kuorten kitiini koostuu N-asetyyliglukosamiinista. Kun ne vaihtavat kuorensa N-asetyyliglukosamiini vapautuu ja voidaan käyttää uuden kitiinikuoren rakennusaineena, joskin siitä täytyy ensin poistaa entsyymien avulla asetyyliryhmä, liittää fosfaattiryhmä ja jälleen liittää asetyyliryhmä. Äyriäiset voivat käyttää N-asetyyliglukosamiinin ja kitiinin synteesin lähtöaineena myös glukoosi-6-fosfaattia. N-asetyyliglukoamiini on perusosa myös monien glykosaminoglykaanien, kuten hyaluronaanin ja kerataanisulfaatin, rakenteessa. N-asetyyliglukosamiinilla on osoitettu olevan tulehduksia parantavia ominaisuuksia. Yhdisteen on eläinkokeissa todettu mahdollisesti ehkäisevän autoimmuunisairauksien puhkeamista ja ehkä jopa hoitavan niiden oireita. Hiirikokeissa N-asetyyliglukosamiinin on todettu vaikuttavan T-soluihin ja sitä kautta ehkäisevän MS-taudin ja ykköstyypin diabeteksen syntymistä. == Lähteet == == Aiheesta muualla == *Human Metabolome Database: N-Acetyl-D- glucosamine *Kyoto Encyclopedia of Genes and Genomes (KEGG): N-Acetyl-D- glucosamine Luokka:Amiinit Luokka:Sokerijohdannaiset
Yhteensovitus

Yhteensovitus oli Suomen vuoden 1869 valtiopäiväjärjestyksessä säädetty sovittelu, joka suoritettiin silloin kun säätyjen päätökset erosivat niin paljon toisistaan, ettei lainmukainen enemmistöpäätös ollut mahdollinen. Sovittelun suoritti asiaa käsitellyt valtiopäivävaliokunta, joka yhteensovitti säätyjen ajatukset ja teki niille ehdotuksen asian ratkaisemiseksi.Otavan iso tietosanakirja, Otava 1960–1965. Valtiopäivillä Suomen kansaa edustivat ritaristo ja aateli, pappissääty, porvarissääty sekä talonpoikaissääty.Valtiopäiväjärjestys, 11/1869, 1 § Valtiopäivävaliokunnat olivat talousvaliokunta, valtiovaliokunta, suostuntavaliokunta ja pankkivaliokunta.Valtiopäiväjärjestys, 29 § Perustuslain muuttamiseen tarvittiin kaikkien neljän säädyn suostumus.Valtiopäiväjärjestys, 71 § Useimmat asiat ratkaistiin kolmen säädyn kannattamina. Jos kaksi säätyä kannatti ja kaksi vastusti, asia niillä valtiopäivillä raukesi.Valtiopäiväjärjestys, 73 § Jos yhteensovitus ei onnistunut ja säädyt olivat päättäneet ettei asia saa raueta, asiaa käsitelleen valiokunnan jäsenmäärää suurennettiin ja valiokunta äänesti asiasta hyläten tai hyväksyen riidanalaiset kohdat.Valtiopäiväjärjestys, 74 § Vuoden 1869 valtiopäiväjärjestyksen tilalle säädettiin uusi valtiopäiväjärjestys 1906, jolla siirryttiin yksikamariseen eduskuntaan. ==Lähteet== Luokka:Oikeushistoria Luokka:Valtiosääntöoikeus Luokka:Suomen suuriruhtinaskunnan valtiopäivät
Libanonin koripallomaajoukkue

Libanonin koripallomaajoukkue edustaa Libanonia koripallon maajoukkukilpailuissa. Libanon on kuulunut FIBA:an vuodesta 1947 lähtien. Se on voittanut koripallon Aasian-mestaruuskilpailuissa hopeaa vuosina 2001, 2005 ja 2007. Maailmanmestaruuskilpailuihin se on osallistunut vuosina 2002, 2006 ja 2010 mutta ei ole kertaakaan selviytynyt alkulohkostaan jatkoon. Libanonin maajoukkue osallistui koripallon EM-kilpailuihin vuosina 1949 ja 1953. == Lähteet == Luokka:Libanonin koripallo Luokka:Koripallomaajoukkueet
Pellavansiemenlima

Pellavansiemenlima on vanha kansanomainen ja kotitekoinen luontaistuote, jota on käytetty eläinlääkinnässä. Sitä valmistettiin keittämällä pellavansiemeniä puoli tuntia vedessä. Keitoksessa oli yksi osa pellavansiemeniä ja 20 osaa vettä. Ruoansulatushäiriöissä limaa annettiin suun kautta siemeniä poistamatta. Synnytysavussa sitä käytettiin ulkoisesti samoin kuin kääreissä ja hauteissa.Otavan iso tietosanakirja, Otava, 1960–1965. == Lähteet == Luokka:Lääketieteen historia Luokka:Pellavat
Malin koripallomaajoukkue

Malin koripallomaajoukkue on joukkue, joka edustaa Malia kansainvälisessä koripallossa. Se liittyi FIBA:an vuonna 1961. Se ei ole osallistunut maailmanmestaruuskilpailuihin, mutta on Afrikan-mestaruuskilpailuissa parhaimmillaan yltänyt pronssisijalle vuonna 1972. Koripallomaajoukkue Luokka:Koripallomaajoukkueet
Smilovice

thumb thumb Smilovice (, ) on kunta ja kylä Frýdek-Místekin piirikunnassa Määrin-Sleesian läänissä, Tšekissä. Kylässä on 581 asukasta (2001), joista 26,4% puolalaisia. Kylä sijaitsee historiallisella Cieszynin Sleesian alueella. Puolan entinen pääministeri ja Euroopan parlamentin nykyinen puheenjohtaja Jerzy Buzek syntyi Smilovicessa. Kun Cieszynin Sleesia jakaantui vuonna 1920, kylästä tuli osa Tšekkoslovakiaa. Lokakuussa 1938 kylä ja alue liitettiin Puolaan. Natsi-Saksa valtasi alueen toisen maailmansodan alussa, ja sodan jälkeen alue luovutettiin takaisin Tšekkoslovakialle. Luokka:Tšekin kunnat Luokka:Määrin-Sleesian lääni
Hiilihappoanhydraasi

Hiilihappoanhydraasi on entsyymi, joka tyypillisesti nopeuttaa kemiallista reaktiota, jossa hiilidioksidista ja vedestä tuotetaan hiilihapon kautta vety- ja bikarbonaatti-ioneja. Hiilihappoanhydraasit ovatkin tärkeitä elimistön happo-emästasapainon säätelyssä. Hiilihappoanhydraaseja esiintyy kaikissa eliöissä kuten esim. bakteerisoluissa, sienissä sekä kasvi- ja eläinsoluissa. Nisäkkäillä on raportoitu 13 entsymaattisesti aktiivista hiilihappoanhydraasia. Niitä esiintyy käytännössä lähes kaikissa soluissa, joissa ne osallistuvat moniin tärkeisiin fysiologisiin mekanismeihin. Punasoluissa (CA I ja CA II) ja verisuonten endoteelisoluissa (CA IV) ne osallistuvat hiilidioksidin poistamiseen elimistöstä. Munuaisissa esiintyy useita isoentsyymejä ja ne nopeuttavat bikarbonaatin reabsorptiota proksimaalisissa kiemuratiehyissä ja hapon eritystä kokoojatiehyissä. Mahalaukun parietaalisoluissa CA II nopeuttaa mahahapon muodostumista. Osteoklasteissa CA II edistää luun resorptiota eli hajottamista. Syljessä esiintyvä CA VI suojelee hampaiden pintaa kariesta vastaan. Mitokondriaaliset isoentsyymit, CA VA ja CA VB, osallistuvat ureageneesin ja glukoneogeneesin säätelyyn. Punasolujen entsyyminä hiilihappoanhydraasi nopeuttaa veressä tapahtuvaa hiilidioksidin muuttumista hiilihapon kautta protoniksi ja vetykarbonaatiksi. Hiilidioksidista n. 89 % kulkee verenkierrossa vetykarbonaatteina. Keuhkojen hiusverisuonissa vetykarbonaatti muuttuu takaisin hiilidioksidiksi hiilihapon kautta. Hiilihapotettujen juomien maun tunnistaminen perustuu karvasta aistivien solujen pinnalla oleviin CA IV- isoentsyymeihin, joiden vapauttamat protonit laukaisevat vasteen aistinsolun sisällä, jolloin syntyy hermoimpulsseja. Mekanismi lienee alun perin kehittynyt mätänemisen tunnistamista varten. Normaalien solujen lisäksi hiilihappoanhydraaseja tuotetaan runsaasti syöpäsoluissa. Viime aikoina tutkimustyössä on laajasti selvitetty hiilihappoanhydraasien merkitystä syövän yhteydessä. Eri hiilihappoanhydraaseista syöpäsoluissa esiintyy runsaasti etenkin CA IX ja XII -isoentsyymejä. Isoentsyymit Solunsisäinen paikantuminen Esiintyminen Aktiivisuus CA I solulima punasolut, paksusuoli, endoteeli kohtalainen CA II solulima monet epiteelit, punasolut, osteoklastit, siittiöt, oligodendrosyytit korkea CA III solulima luurankolihas matala CA IV solukalvo (GPI) sappirakko, paksusuoli, lisäkives, munuainen, endoteeli korkea CA VA mitokondrio maksa kohtalainen CA VB mitokondrio lähes kaikki solut korkea CA VI erittyvä sylkirauhaset, maitorauhaset kohtalainen CA VII solulima maksa, neuronit korkea CA IX solukalvo mahalaukku, sappirakko, ohutsuoli korkea CA XII solukalvo paksusuoli, iho, munuainen kohtalainen CA XIII solulima monet epiteelit kohtalainen CA XIV solukalvo neuronit, hepatosyytit kohtalainen CA XV solukalvo (GPI) munuainen (ei esiinny ihmisellä) kohtalainen == Lähteet == == Aiheesta muualla == Luokka:Lyaasit
Johan Henrik Cappelen

Johan Henrik Cappelen (1838–1900) oli norjalainen pikakirjoittaja, joka toimi stortingetissä konttoripäällikkönä vuodesta 1871 kuolemaansa saakka.Melin, s. 444 Cappelenin johdolla stortingetissä otettiin käyttöön Gabelsbergerin pikakirjoitusjärjestelmä, aluksi käyttäen David Dessaun laatimaa tanskankielistä versiota. Vuonna 1888 Cappelen julkaisi järjestelmästä norjankielisen oppikirjan yhdessä Albert Bjerckin kanssa.Melin, s. 449 == Lähteet == * === Viitteet === Luokka:Pikakirjoittajat Luokka:Norjalaiset henkilöt
Jung Sung-ryong

Jung Sung-ryong (; s. 4. tammikuuta 1985 Jeju City) on eteläkorealainen jalkapalloilija, pelipaikaltaan maalivahti. Hän edustaa Kawasaki Frontalea, jossa hän on pelannut vuodesta 2016 saakka. Jung on pelannut maajoukkueessa 65 ottelua, joista 25 on nollapelejä. Hän oli mukana MM-kisoissa 2010, joissa hän pelasi yhden ottelun. Kyseisessä ottelussa Etelä-Korea voitti Kreikan 2-0 ja Jung piti maajoukkueuransa kymmenennen nollapelin. Myöhemmin hän esiintyi maajoukkueessa myös MM-kisoissa vuonna 2014. Lisäksi hän oli mukana vuoden 2012 olympialaisissa pronssia voittaneessa Etelä-Korean joukkueessa. == Lähteet == == Aiheesta muualla == * Jungin profiili national-football- teams.com -sivustolla Luokka:Eteläkorealaiset jalkapallomaalivahdit Luokka:Eteläkorealaiset olympiamitalistit Luokka:Vuonna 1985 syntyneet Luokka:Elävät henkilöt
Etelä-Afrikan naisten jalkapallomaajoukkue

Etelä-Afrikan naisten jalkapallomaajoukkue on Etelä-Afrikkaa naisten kansainvälisessä jalkapallossa edustava joukkue. Siitä käytetään lempinimeä Banyana Banyana ("Tytöt"). Joukkuetta hallinnoi Etelä-Afrikan jalkapalloliitto. Joukkue on pelannut olympialaisissa vuosina 2012 ja 2016. MM-kilpailuissa se pelasi ensimmäisen kerran vuonna 2019. Paras saavutus Afrikan-mestaruuskisoissa on toinen sija vuosilta 1995, 2000, 2008, 2012 ja 2018. == Olympialaiset == Lontoon olympialaisissa 2012 Etelä-Afrikka hävisi alkulohkossa Ruotsille 1–4 ja Kanadalle 0–3 sekä pelasi Japanin kanssa maalittoman tasapelin eikä selviytynyt jatkoon. Joukkueen ainoan maalin teki Portia Modise. Joukkueen valmentajana toimi Mkhonzana Mkhonza. Rio de Janeiron olympialaisissa 2016 Etelä-Afrikka hävisi alkulohkossa Ruotsille 0–1 ja Kiinalle 0–2 sekä pelasi lohkovoittonsa jo varmistaneen Brasilian kanssa maalittoman tasapelin eikä selviytynyt jatkoon. Joukkueen valmentajana toimi alankomaalainen Vera Pauw. == Maailmanmestaruuskilpailut == MM-kilpailuissa 2019 Etelä-Afrikka hävisi kaikki kolme alkulohko-otteluaan eikä selviytynyt jatkoon. Joukkueen ainoan maalin teki Espanjaa vastaan Thembi Kgatlana. Joukkueen valmentaja oli Desiree Ellis. == Lähteet == Naisten maajoukkue Luokka:Naisten jalkapallomaajoukkueet
Philosophy and the Mirror of Nature

Philosophy and the Mirror of Nature on yhdysvaltalaisen filosofin Richard Rortyn vuonna 1979 ilmestynyt kirja. Teoksessa Rorty pyrkii osoittamaan, että filosofiset ongelmat ovat näennäisongelmia, ja että ne ovat olemassa vain analyyttisen filosofian kielipeleissä. Uuspragmatistiseen koulukuntaan kuuluva Rorty väittää, että filosofian on ylitettävä tällaiset pseudo-ongelmat, mikäli se haluaa olla tuottoisaa. == Kirjallisuutta == * * == Aiheesta muualla == * Philosophy and the Mirror of Nature . Princeton University Press. Luokka:Kirjat filosofiasta Luokka:Vuoden 1979 kirjat Luokka:Yhdysvaltalaiset tietokirjat
Aléxandros Tzórvas

Aléxandros Tzórvas (, s. 12. elokuuta 1982 Kardítsa) on kreikkalainen jalkapalloilija, pelipaikaltaan maalivahti. Tzórvas edustaa italialaista Palermoa. Aiemmin hän on pelannut muun muassa Panathinaikoksessa, jossa hän pelasi vakituisesti vuodesta 2008 lähtien. Tzórvas oli joukkueessa myös vuosina 2001–2007, mutta pelasi vain yhden ottelun ja oli lainalla yhteensä kolmessa eri seurassa. Hän on ollut voittamassa Kreikan Superliigaa kaudella 2009–2010 ja Kreikan cupia samalla kaudella. Tzórvas on pelannut maajoukkueessa 11 ottelua ja oli joukkueen ykkösmaalivahti MM-kisoissa 2010. Hän oli mukana myös EM-kisoissa 2008, mutta tuolloin hän ei pelannut turnauksessa otteluakaan. == Lähteet == Luokka:Elävät henkilöt Luokka:Kreikkalaiset jalkapallomaalivahdit Luokka:Vuonna 1982 syntyneet
Michális Sifákis

thumb|Michális Sifákis. Michális Sifákis (, s. 9. syyskuuta 1984 Iraklion) on kreikkalainen jalkapalloilija, pelipaikaltaan maalivahti. Hän edustaa thessalonikilaista Arista, jossa hän on pelannut vuodesta 2008 lähtien. Sifákis on pelannut Kreikan maajoukkueessa kaksi ottelua ja oli mukana MM- kisoissa 2010, vaikkakaan hän ei pelannut turnauksessa yhtäkään ottelua. == Lähteet == Luokka:Elävät henkilöt Luokka:Kreikkalaiset jalkapallomaalivahdit Luokka:Vuonna 1984 syntyneet
The Scientific Image

The Scientific Image (julkaistu 1980) on Bas C. van Fraassenin tunnetuin teos, jossa hän esittelee konstruktiiviseksi empirismiksi kutsumansa antirealistisen tieteenfilosofiansa. Kirja esittelee kolme tieteenfilosofisesti merkittävää teoriaa. Ensinnäkin van Fraassen väittää, että tutkijan ei tarvitse sitoutua tieteellisen teorian totuuteen kokonaisuudessaan. Teorian hyväksyminen edellyttää vain uskomista siihen, että kyseinen teoria on empiirisesti adekvaatti. Tämä tarkoittaa, että teoria "pelastaa ilmiöt", eli on tosi sen suhteen, mitä se sanoo todellisuuden havaittavista osista. Toisekseen van Fraassen esittelee teoriansa tieteellisestä selittämisestä. Hänen mukaansa selitykset ovat vastauksia miksi-kysymyksiin, eikä tiede sinänsä sisällä selityksiä. Tieteen tehtävänä on vain antaa empiirisesti adekvaatti kuva havaittavista olioista, ja tätä kuvaa voidaan käyttää apuna selittämiseen. Selitykset ovat aina suhteellisia esitettyyn kysymykseen, eikä täten mitään luonnollista selitystä ole olemassa. Selitykset ylittävät toisinaan teorioiden empiirisen sisällön, mutta tutkijan tai selittäjän ei tarvitse sitoutua selityksen ei-havaittaviin osiin. Selittäminen on van Fraassenin mielestä vain teorian pragmaattinen hyve, eikä se ole täten yhteydessä totuuteen. Kolmannekseen van Fraassen muotoilee oman tulkintansa todennäköisyydestä fysikaalisissa teorioissa. == Kirjallisuutta == * == Aiheesta muualla == * Luokka:Kirjat filosofiasta Luokka:Vuoden 1980 kirjat
Jasmin Handanovič

Jasmin Handanovič (s. 28. tammikuuta 1978 Ljubljana) on slovenialainen jalkapalloilija, pelipaikaltaan maalivahti. Hän edustaa italialaista Empolia. Handanovič on ollut voittamassa Slovenian cupia kolmesti, Olimpija Ljubljanan riveissä vuonna 2000 sekä NK Koperin mukana vuosina 2006 ja 2007. Hän on pelannut kolme ottelua Slovenian maajoukkueessa ja oli mukana MM-kisoissa 2010, mutta ei pelannut turnauksessa otteluakaan. Myös Jasminin serkku Samir on jalkapallomaalivahti. Samir oli joukkueen ykkösmaalivahti vuoden 2010 MM- kisoissa. == Lähteet == == Aiheesta muualla == * Handanovičin profiili national-football-teams.com -sivustolla Handanovic, Jasmin Handanovic, Jasmin Luokka:Elävät henkilöt
85 Io

85 Io on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1865. Nimensä asteroidi sai kreikkalaisen mytologian Ion mukaan. Iolla on kaikista pikkuplaneetoista lyhin nimen ja numeron yhdistelmä, jossa on vain kaksi kirjainta ja kaksi numeroa. (Myös joidenkin muiden pikkuplaneettojen nimessä on kaksi kirjainta, mutta numero on pidempi. Tällaisia ovat esim. 954 Li ja 1714 Sy) Pikkuplaneetta Ioa ei tule sekoittaa Jupiterin vulkaaniseen kuuhun. Asteroidi Io on kooltaan melko suuri, sillä sen läpimitta on noin 155 kilometriä. Vuorokauden pituus tämän pikkuplaneetan pinnalla on noin 6,88 tuntia. ==Muita pikkuplaneettoja, joilla on sama nimi kuin Jupiterin kuilla== *9 Metis *52 Europa *113 Amalthea *204 Kallisto *1036 Ganymed ==Lähteet== *JPL Small-Body Database Browser: 85 Io * *28.01.2004 Matti Suhonen, Ursa: Pikkuplaneetat ja niiden havaitseminen *JPL Small-Body Database Browser: 954 Li (1921 JU) *JPL Small-Body Database Browser: 1714 Sy (1951 OA) *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Aleksander Šeliga

Aleksander Šeliga (s. 1. helmikuuta 1980 Celje) on slovenialainen jalkapalloilija, pelipaikaltaan maalivahti. Hän edustaa alankomaalaista Sparta Rotterdamia, jossa hän on pelannut vuodesta 2009 lähtien. Hän on edustanut aiemmin NK Celjeä ja tšekkiläistä Slavia Prahaa. Šeliga on ollut voittamassa Slovenian cupia kerran, vuonna 2005. Hän on pelannut maajoukkueessa yhden ottelun, jonka lisäksi hän oli mukana MM-kisoissa 2010 pelaamatta kuitenkaan yhtäkään ottelua. == Lähteet == Luokka:Slovenialaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Riistavesi (järvi)

Riistavesi on järvi Pohjois-Savon maakunnassa. Se sijaitsee Riistaveden taajaman eteläpuolella Kuopiossa. Järven pinta-ala on 22,78 neliökilometriä ja se kuuluu Iso-Kallan vesistöön. Riistavesi on yhteydessä Juurusveteen kapean salmen kautta ja sieltä edelleen Kallaveteen. Vesistöön on istutettu planktonsiikaa.Kalapaikka Riistavesi on melko sokkeloinen. Sen saariluku on 116. Saarista 24 on yli hehtaarin laajuisia ja kaikkien saarten yhteenlaskettu pinta-ala on noin kuusi neliökilometriä. Riistaveden syvin kohta on noin 43 metriä ja vesitilavuus noin 153,2 kuutiohehtometriä. ==Lähteet== ==Aiheesta muualla== *Riistavesi; Järviwiki Luokka:Riistaveden järvet Luokka:Nilsiän reitin valuma-alue
Mauri Eivola

Mauri Eivola (s. 15. maaliskuuta 1963 Turku) on suomalainen,Jääkiekkokirja 2007–2008, s. 296 192 senttimetriä pitkäJääkiekkokirja 1989–1990, s. 242 jääkiekkohyökkääjä, joka pelasi SM-liigassa 1980-luvulla. Hän edusti Suomea kahdeksassa B-maaottelussa ja viidessä nuorten maaottelussa. Buffalo Sabres varasi hänet NHL:ään varausnumerolla 101 vuonna 1981. Samana vuonna varattiin viisi muutakin TPS:n junioripelaajaa: Hannu Virta, Jali Wahlsten, Heikki Leime, Teppo Virta ja Kari Kanervo.Jääkiekkokirja 2007–2008, s. 113 Eivola lähti 18-vuotiaana Yhdysvaltoihin ja pelasi yhden kauden Niagara Fallsissa ja Rochesterissa.Kiekkolehti 1986 Kaudella 1982–1983 hän pelasi SM-liigaa TPS:n joukkueessa 11 ottelun verran mutta keräsi tilastoihinsa vain kuusi jäähyminuuttia eikä yhtään tehopisteitä. Kaudeksi 1983–1984 hän siirtyi I-divisioonaan Turun Toverien joukkueeseen mutta molemmat polvikierukat loukkaantuivat leikkauskuntoon ja Eivolan peliuraan tuli tauko. Syksyllä 1985 Eivola pelasi viiden ottelun verran II-divisioonaa Turun Kisa-Veikkojen joukkueessa. Sitten Eivolan pelioikeudet omistanut TPS vuokrasi hänet I-divisioonajoukkue SaPKo:on valmistaakseen häntä palaamaan liigajäille. Eivola pelasi SaPKo:ssa viisi ottelua ja keräsi seitsemän tehopistettä, mutta Kiekkoreipas teki protestin Eivolan siirrosta ja tämä joutui jättämään savonlinnalaisjoukkueen. Vuodenvaihteessa 1985–1986 TPS vuokrasi Eivolan SM- liigajoukkue Jokereihin. Heti ensimmäisessä Helsingin-ottelussaan Eivola teki avausmaalin mutta jälleen hänen uransa uudessa seurassa jäi viiden ottelun mittaiseksi, kun hän loukkaantumisten vuoksi putosi vaihtopelaajaksi. Syksyllä 1986 Eivola palasi SM-liigaan TPS:n joukkueessa. Ensimmäisessä kotiottelussa Tapparaa vastaan Eivola oli joukkueensa ykköstähti. Kauden aikana hän pysyi vakiokokoonpanossa ja keräsi 37 ottelussa tehopisteinä 9 maalia ja 12 syöttöä. Jäähyherkkyys näkyi tilastoissa 87 jäähyminuuttina. Kevään 1987 pudotuspeleissä hän teki viidessä ottelussa kaksi maalia ja antoi kaksi maalisyöttöä. Kaudella 1987–1988 Eivola teki 31 ottelussa 8 maalia ja antoi 15 maalisyöttöä. Jäähyjä kertyi 46 minuuttia. Tuolloin TPS jäi ensi kertaa liigahistoriansa aikana pudotuspelien ulkopuolelle. Kaudella 1988–1989 Eivola edusti SM-liigassa Porin Ässiä ja kokosi 35 ottelussa tehopisteet 10+15. Jäähyminuutteja kertyi 47. Tämä jäi Eivolan viimeiseksi liigakaudeksi. Kaikkiaan hän pelasi SM-liigassa 119 runkosarjaottelua, joissa saaliina oli 28 maalia, 43 maalisyöttöä sekä 200 jäähyminuuttia. Pudotuspeleissä hän oli mukana vain keväällä 1987 ja kokosi neljän tehopisteen lisäksi neljä jäähyminuuttia. == Lähteet == * * * === Viitteet === Luokka:Suomalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1963 syntyneet Luokka:Elävät henkilöt
Aller Media

Aller Media Oy (vuosina 1992–2009 Aller Julkaisut Oy) on suomalainen kustannusyritys, joka kuuluu pohjoismaiseen mediatalo Alleriin. Aller Media Oy perustettiin vuonna 1992. Aller Median toimitusjohtajana toimii Mikael Makkonen. Aller tuottaa medioita Seiska ja Katso sekä omistaa kuvapalvelu All Over Pressin. Yhtiön markkinointipalvelut muodostuvat sisältömarkkinointiyksiköstä Aller Ideas, markkinointitoimistosta Dingle sekä datayksiköstä Data Refinery. Yhtiöllä on Suomessa noin 160 työntekijää. Aller Media Oy:n toimitusjohtajana toimi vuosina 2009–2019 Pauli Aalto-Setälä. == Aller Median lehdet ja verkkosivustot Suomessa == * Seiska ja Seiska.fi * Katso ja seiska.fi/katso * Telvis.fi * Alloverpress.fi == Lähteet == Luokka:Suomalaiset lehtitalot
Parry Gripp

Parry Gripp (s. 22. syyskuuta 1967, Santa Barbara, Yhdysvallat) on yhdysvaltalainen laulaja ja sanoittaja, joka kuuluu pop-punkyhtye Nerf Herderiin. Hän on tunnettu humoristisista lauluista. == Julkaisut == === Albumit === *For Those About to Shop, We Salute You (2005) *One Donut a Day (2007) *Do You Like Waffles (2008) ==== Paul The Octopus ==== Parry on myös tunnettu jalkapallon ystävänä. Hän teki vuoden 2010 Jalkapallon MM:ssä ennustaneelle Mustekala-Paulille kappaleen. == Aiheesta muualla == * Parryn kotisivut Luokka:Yhdysvaltalaiset laulaja-lauluntekijät Luokka:Vuonna 1967 syntyneet Luokka:Elävät henkilöt
Fuksinpuisto

Fuksinpuisto on puisto Kotkassa. Se sijaitsee kaupungin keskustassa Kotkansaarella Puistotien varrella. Puisto on saanut Green Flag Award -tunksen vuosina 2020, 2021, 2022 ja 2023. Fuksinpuisto perustettiin vuonna 1996 ja se on kooltaan hehtaarin kokoinen. Se toimii Helsingin yliopiston atsalea- lajikkeiden koekenttäistutusalueena. Puistossa kasvaa runsaasti myös perennoja, kuten kurjenmiekkoja, kurjenpolvia, päivänliljoja, pioneja, kuunliljoja, nauhuksia ja monivuotisia köynnöksiä, kuten kärhöjä. Kasvilajistoon kuuluu myös maanpeittokasveja, hedelmäpuita ja marjapensaita. Istutukset on varustettu nimilapuin. Fuksinpuistoon pystytettiin vuonna 2016 Samulin Alosen veistos Siivekkäät. Puiston vieressä on pallokenttä ja leikkipaikka sekä ympäristössä Haukkavuoren koulu, Arto Tolsa -areena ja Uimala Katariina. Fuksinpuisto 1.jpg Fuksinpuisto 2.JPG ==Lähteet== Luokka:Kotkan puistot
Adam Federici

Adam Jay Federici (s. 31. tammikuuta 1985 Nowra) on australialainen jalkapalloilija, pelipaikaltaan maalivahti. Hän edustaa englantilaista Readingia, johon hän siirtyi vuonna 2004. Tuon vuoden jälkeen Federici on ollut lainalla viidessä eri seurassa. Hän pelasi alle 23-vuotiaiden maajoukkueessa viisi ottelua. Näihin kuuluivat muun muassa kolme ottelua kesäolympialaisissa 2008. Vaikka joukkue putosi jatkosta jo alkulohkoissa, Federiciä kehuttiin yhdeksi turnauksen parhaista maalivahdeista. Hän on pelannut aikuisten maajoukkueessa yhden ottelun. Tämä tapahtui vuonna 2010 Uutta-Seelantia vastaan. Federici oli samana vuonna mukana MM-kisoissa, mutta ei pelannut turnauksessa. == Aiheesta muualla == * Federicin profiili Readingin kotisivuilla Federici, Adam Federici, Adam Federici, Adam
Sami Wahlsten

Sami Wahlsten (s. 25. marraskuuta 1967 Turku) on suomalainen jääkiekkohyökkääjä, joka pelasi SM-liigassa 1980- ja 1990–luvuilla.Jääkiekkokirja 2007–2008, s. 326 Hän edusti Suomea seitsemässä A-maaottelussa vuosina 1992–1994 ja voitti nuorten maailmanmestaruuden vuonna 1987.Jääkiekkokirja 1999–2000, s. 256 Philadelphia Flyers varasi hänet NHL:ään varausnumerolla 146 vuonna 1986. Hänen veljensä Jali Wahlsten varattiin NHL:ään viisi vuotta aiemminJääkiekkokirja 2007–2008, s. 113 mutta kumpikaan ei pelannut ikinä NHL:ssä.Jääkiekkokirja 1994–1995, s. 294 Sami Wahlsten pelasi kauden 1984–1985 EV Füssenin joukkueessa Saksassa, josta hän veljensä Jali Wahlstenin kanssa palasi kasvattajaseuraansa TPS:ään kolmeksi kaudeksi. Kesällä 1988 Sami Wahlsten siirtyi I-divisioonassa pelaavaan Helsingin Jokerien joukkueeseen. Keväällä 1989 Jokerit palasi SM-liigaan, ja seuraavat viisi kautta veljekset pelasivat jälleen samassa joukkueessa, joka voitti Suomen mestaruuden kaudella 1991–1992. Kauden 1993–1994 Sami Wahlsten pelasi Itävallassa Klagenfurtin joukkueessa mutta palasi taas yhdeksi kaudeksi Jokereihin ja saavutti SM-hopeaa keväällä 1995, jolloin Jokerit hävisi loppuotteluissa TPS:lle. Kaudet 1995–1997 Wahlsten pelasi Ranskassa Brestin joukkueessa. Kausi 1997–1998 jäi hänen viimeiseksi SM-liigakaudekseen. Tuolloin hän edusti Tampereen Ilvestä ja saavutti SM-hopeaa. Kaudeksi 1998–1999 hän palasi Ranskaan, tällä kertaa Lyonin joukkueeseen. Sami Wahlsten pelasi SM-liigassa kaikkiaan 378 runkosarjaottelua, joissa hän teki 113 maalia ja antoi 113 maalisyöttöä. Jäähyjä hänelle kertyi 189 minuuttia. Pudotuspeleissä hän pelasi 42 ottelua, joissa hänen tehopisteensä olivat 9+12 ja jäähymääränsä 6 minuuttia. Tehopisteillä mitattuna hänen paras runkosarjakautensa oli 1992–1993, jolloin hän teki 48 ottelussa 22 maalia ja antoi 21 maalisyöttöä. Kaudella 1991–1992 hän teki 10 pudotuspeliottelussa neljä maalia ja antoi neljä maaliin johtanutta syöttöä. Hän voitti urallaan yhden Suomen-mestaruuden ja saavutti kaksi SM-hopeaa. Wahlsten edusti Suomea alle 18-vuotiaiden EM-kilpailuissa vuonna 1985 ja oli kisojen paras pistemies tehtyään viidessä ottelussa seitsemän maalia ja annettuaan kuusi maalisyöttöä. Hän pelasi alle 20-vuotiaiden MM-kilpailuissa vuosina 1986 ja 1987 ja voitti jälkimmäisissä kisoissa maailmanmestaruuden. Wahlsten toimi Tikkurilan Urheilupuiston toimitusjohtajana vuoden 2013 huhtikuulle. Kesällä 2008 hänet valittiin jääkiekkoilijoiden pelaajayhdistyksen, Suomen Jääkiekkoilijat ry:n puheenjohtajaksi. Nykyisin Sami Wahlsten toimii Helsingin Jääkiekkoklubi Ry:n päätoimisena valmennuspäällikkönä. Wahlstenin veljesten isä Juhani Wahlsten on jääkiekkoilijana moninkertainen arvokisapelaaja ja on toiminut myös jääkiekkovalmentajana. == Lähteet == * * * === Viitteet === Luokka:Suomalaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1967 syntyneet Luokka:Elävät henkilöt
Andreas Huber

Andreas Huber (s. 1822) oli saksalainen pikakirjoittaja, joka laati saksalaisesta Gabelsbergerin pikakirjoitusjärjestelmästä ensimmäisenä ruotsinkielisen version. Huber julkaisi järjestelmän ruotsinkielisen sovituksen vuonna 1855, nimellä Den tyska stenografiens grunddrag, efter Fr. Gabelsbergers method, tillämpade på svenska språket. Toinen painos julkaistiin vuonna 1868. == Lähteet == Luokka:Pikakirjoittajat Luokka:Saksalaiset henkilöt
En tunne sinua vierelläni

En tunne sinua vierelläni on Tiina Raevaaran vuonna 2010 ilmestynyt novellikokoelma. Teos sai vuoden 2011 Runeberg-palkinnon. == Sisältö == * Gordonin tarina * Anobium pertinax * Kaivo * Matildan kuolema * Luojani, luomani * Perintö * Pilven Veikko keisarin syleilyssä * Sudenkorento * Pirunpääskyt * Karhunköynnös * Lumisade * Nälkä * Kiitos kaikesta! * Sääkset == Lähteet == == Aiheesta muualla == * Esko Riikonen: Ihmismielen todellisuus hajoaa Tiina Raevaaran novelleissa. Uusimaa 24.1.2011. * Mervi Kantokorpi: Novellit haastavat ihmiskeskeisen ajattelun valtavirtaa . Helsingin Sanomat 12.4.2010. * Paula Koskimäki: En tunne sinua vierelläni . Savon sanomat 15.4.2010. * Ville Ropponen: Toiseuden turuilla. Kiiltomato.net 28.6.2010. * Pauli Tapio: Tajuntahirviöitä. Parnasso 2/2011. * Jaana Viskari: Aistivoimaista symboliikkaa ja toisia todellisuuksia . Kouvolan sanomat 27.2.2011. Luokka:Suomalaiset fantasianovellikokoelmat Luokka:Vuoden 2010 kirjat
Brad Jones (jalkapalloilija)

Bradley Scott "Brad" Jones (s. 19. maaliskuuta 1982 Armadale) on australialainen jalkapalloilija, pelipaikaltaan maalivahti. Hän on edustanut Englannissa pelatessaan muun muassa Middlesbrough'ta vuoteen 2010 saakka sekä myöhemmin Liverpoolia. Middlesbrough'n aikana hän oli lainalla viidessä eri seurassa, joihin kuuluivat muun muassa Blackpool ja Sheffield Wednesday. Alankomaissa hän on vuosina 2016–2018 edustanut NEC Nijmegenia ja Feyenoordia. Jones oli Australian alle 23-vuotiaiden maajoukkueessa Ateenan olympialaisissa 2004. Australia putosi jatkosta puolivälierissä eikä Jones pelannut yhtäkään ottelua. Maajoukkueessa hän on pelannut kaksi peliä. Hänet oli jo valittu mukaan MM-kisoihin 2010, mutta lähti turnausta edeltävänä iltana perheensä luokse kuultuaan, että hänen nelivuotiaalla pojallaan on leukemia. == Lähteet == Luokka:Australialaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Harry Jaakkola

Harry Jaakkola (s. 21. toukokuuta 1963 Turku) on suomalainen jääkiekkohyökkääjä, joka pelasi SM-liigassa vuosina 1983–1992. Hän edusti koko liigauransa ajan Turun Palloseuraa, jonka joukkueessa hän voitti kolme Suomen- mestaruutta (1989, 1990, 1991) ja saavutti yhden SM-hopean (1985). Hän pelasi SM-liigassa kaikkiaan 329 runkosarjaottelua, joissa hän teki 50 maalia ja antoi 52 maalisyöttöä. Jäähyjä hänelle kertyi 102 minuuttia. Pudotuspeleissä hän pelasi 52 ottelua, joissa hänen tehopisteensä olivat 8+2 ja jäähymääränsä 18 minuuttia. Jääkiekkokirja 2007–2008, s. 301 Lempinimellä "Diesel" tunnettu Jaakkola pelasi useimmiten joukkueen kolmos- tai nelosketjun laitahyökkääjänä. == Lähteet == * === Viitteet === Luokka:Suomalaiset jääkiekkoilijat Luokka:Vuonna 1963 syntyneet Luokka:Elävät henkilöt
Rekreatur

Rekreatur on Equilibriumin kolmas studioalbumi, joka julkaistiin 18. kesäkuuta 2010. Se debytoi Saksan albumilistan sijalla 20. Kesäkuun 16. päivä yhtye julkaisi musiikkivideon "Der Ewige Sieg". == Kappaleet == # # # # # # # # # === Bonuskappaleet === # # # # # == Kokoonpano == ;Yhtye * Robert "Robse" Dahn – murinalaulu * René Berthiaume – kitara, kosketinsoitin, tuottaja, äänittäjä, miksaaja * Andreas Völkl – kitara * Sandra Völkl – basso * Tuval "Hati" Refaeli – rummut ;Tuotanto * Seref-Alexander Badir – äänittäjä, miksaaja * Chris Klatt – äänittäjä, miksaaja == Arvostelut == * Angry Metal Guy: Angry Metal Guy review * Imperiumi: 4/10 * Metal Hammer: Metal Hammer: Review == Lähteet == == Aiheesta muualla == * * Luokka:Vuoden 2010 albumit Luokka:Equilibriumin albumit
Achim Steiner

thumb|Achim Steiner (vasemmalla) Achim Steiner (s. 1961 Brasilia) on saksalainen ympäristöpolitiikan asiantuntija. Hän työskentelee Yhdistyneiden kansakuntien kehitysohjelman (UNDP) pääjohtajana vuodesta 2017. Aiemmin hän työskenteli YK:n ympäristöohjelman (UNEP) johtajana 2006–2016. Vuosina 2001–2006 Steiner oli Kansainvälisen luonnonsuojeluliiton (IUCN) pääjohtaja. YK:n yleiskokous valitsi Steinerin UNEP:n johtoon nelivuotiskaudelle 2006. Vuonna 2010 hänet valittiin toiselle nelivuotiskaudelle, minkä jälkeen kautta jatkettiin vielä kahdella vuodella vuoteen 2016 saakka. Steiner asui kymmenen ensimmäistä elinvuottaan Brasiliassa, mutta suoritti opintonsa Britanniassa. Hän opiskeli filosofiaa, valtio-oppia ja taloutta Oxfordin yliopistossa, missä suoritti kandidaatin tutkinnon (BA). Maisterin tutkinnon (MA) hän suoritti Lontoon yliopistossa, missä hän opiskeli taloutta ja aluesuunnittelua erikoistuen kansainväliseen kehitykseen ja ympäristöpolitiikkaan. ==Lähteet== ==Aiheesta muualla== * Achim Steiner TED.comissa Luokka:Saksalaiset henkilöt Luokka:YK:n virkamiehet Luokka:Vuonna 1961 syntyneet Luokka:Elävät henkilöt
Crimfall

__NOTOC__ Crimfall oli suomalainen folk metal-yhtye, joka sai alkunsa Jakke Viitalan demoprojektista vuonna 2007. Pian yhtyeeseen liittyivät laulajat Helena Haaparanta ja Mikko Häkkinen. Haaparanta on Taceren entinen laulaja ja Häkkinen on aikaisemmin vaikuttanut yhtyeissä Draugnim, Twilight Ophera ja Thyestean Feast. Crimfallin esikoisalbumi As the Path Unfolds... julkaistiin vuonna 2009. Yhtye lopetti toimintansa marraskuussa 2018. == Jäsenet == ;Viimeinen tunnettu kokoonpano * Jakke Viitala – kitara * Mikko Häkkinen – laulu * Helena Haaparanta – laulu * Janne Jukarainen – rummut * Miska Sipiläinen – basso ;Sessiomuusikot * Henri Sorvali – basso * Maija Arvaja – viulu * Esa Korja – sello * Terri Kunnaskari – haitari * Amanda Kauranne – munniharppu == Julkaisut == === Studioalbumit === * * * === Demot === * * === Singlet === * ”Waves upon Their Graves” (2014) == Aiheesta muualla == * Yhtyeen viralliset kotisivut * * Luokka:Suomalaiset folk metal -yhtyeet
Daniel Adjei

Daniel Yaw Adjei (s. 10. marraskuuta 1989 Dansoman) on ghanalainen jalkapalloilija, pelipaikaltaan maalivahti. Hän edustaa maansa pääsarjassa pelaavaa Liberty Professionals -seuraa. Adjei pelasi alle 20-vuotiaiden maajoukkueessa 15 ottelua ja oli voittamassa ikäistensä sekä maailmanmestaruutta vuonna 2009 sekä Afrikan-mestaruutta samana vuonna. Vielä vuoden 2009 lopulla hän pelasi ensimmäisen aikuisten maaottelunsa ja seuraavana vuonna hän oli maajoukkueen mukana Afrikan-mestaruuskilpailuissa, joissa Ghana voitti hopeaa, ja MM-kisoissa. Adjei, Daniel Adjei, Daniel Luokka:Elävät henkilöt
Eiji Kawashima

Eiji Kawashima (; s. 20. maaliskuuta 1983 Yono, Saitaman prefektuuri) on japanilainen jalkapalloilija, pelipaikaltaan maalivahti. Hän edustaa ranskalaista Strasbourgia, johon hän siirtyi vuonna 2018. Kawashima pelasi aiemmin muun muassa Kawasaki Frontalessa, jossa pelatessaan hänet valittiin Japanin liigan tähdistöön ja palkittiin reilun pelin palkinnolla vuonna 2009. Hän on Japanin ja Ranskan lisäksi pelannut Belgiassa ja Skotlannissa. Kawashima pelasi alle 20-vuotiaiden maajoukkueessa 13 ottelua ja oli joukkueensa maalivahti vuoden 2003 MM-kisoissa, joissa Japani eteni puolivälieriin saakka. Hän oli Japanin miesten maajoukkueen ykkösmaalivahti vuosien 2010, 2014 ja 2018 MM-kilpailuissa, joista vuosina 2010 ja 2018 joukkue ylsi neljännesvälieriin. == Tilastot == Japanin maajoukkueessa Vuodet ottelut maalit 2008 1 0 2009 7 0 2010 8 0 2011 12 0 2012 11 0 2013 14 0 2014 11 0 2015 7 0 2016 1 0 2017 9 0 2018 7 0 2019 3 0 2021 2 0 2022 2 0 Yhteensä 95 0 == Lähteet == *National Football Teams *Japan National Football Team Database === Viitteet === Luokka:Japanilaiset jalkapallomaalivahdit Luokka:Vuonna 1983 syntyneet Luokka:Elävät henkilöt